*Likumprojekts*

**Grozījumi**[**Finanšu instrumentu tirgus likumā**](http://likumi.lv/doc.php?id=81995)

Izdarīt [Finanšu instrumentu tirgus likumā](http://likumi.lv/doc.php?id=81995) (Latvijas Republikas Saeimas un Ministru Kabineta Ziņotājs, 2004, 2.nr.; 2005, 10., 14.nr.; 2006, 14.nr.; 2007, 10., 22.nr.; 2008, 13., 14., 23.nr.; 2009, 7., 22.nr.; Latvijas Vēstnesis, 2011, 16.nr.; 2012, 56., 100., 186.nr.; 2013, 142., 193.nr.; 2014, 92.nr.) šādus grozījumus:

1. Izslēgt 3.panta vienpadsmito daļu.
2. Papildināt 54.pantu ar 2.2 daļu šādā redakcijā:

"(22) Kredītiestādes vai ieguldījumu brokeru sabiedrības akcionāru sapulce, lai lemtu par pamatkapitāla palielināšanu, ar divu trešdaļu klātesošo akcionāru balsu vairākumu var nolemt, ka akcionāru sapulci sasauc agrāk, vai grozīt statūtus, lai paredzētu, ka akcionāru sapulci sasauc agrāk, nekā paredzēts šā panta 2.1 daļā, vienlaicīgi pastāvot šādiem nosacījumiem:

1. šāda akcionāru sapulce notiek ne ātrāk kā desmitajā kalendārajā dienā pēc tās sasaukšanas;
2. tiek veikti Kredītiestāžu un ieguldījumu brokeru sabiedrību darbības atjaunošanas un noregulējuma likumā norādītie agrīnas intervences pasākumi vai kredītiestādei vai ieguldījumu brokeru sabiedrībai ir iecelts pilnvarnieks;
3. pamatkapitāla palielināšana ir nepieciešama, lai neiestātos noregulējuma nosacījumi."
4. Izteikt I sadaļas nosaukumu šādā redakcijā:

"**I sadaļa
Ieguldījumu brokeru sabiedrības likvidācijas un maksātnespējas speciālie noteikumi**"

1. Papildināt likumu ar 153. un 154.pantu šādā redakcijā:

"**153.pants. Ierobežojumi ieguldījumu brokeru sabiedrības likvidācijas un maksātnespējas procesā**

Ieguldījumu brokeru sabiedrībai likvidāciju un maksātnespēju regulējošās normas piemērojamas tiktāl, ciktāl tās nav pretrunā ar šā likuma un Kredītiestāžu un ieguldījumu brokeru sabiedrību darbības atjaunošanas un noregulējuma likuma normām.

**154.pants. Kreditoru prasījumu segšanas speciālā kārtība**

(1) Pēc ieguldījumu brokeru sabiedrības maksātnespējas procesa vai likvidācijas izdevumu segšanas atlikušie naudas līdzekļi tiek sadalīti kreditoru prasījumu pamatsummu (bez procentiem) apmierināšanai šādā kārtībā:

* + - 1. izmaksas ieguldītājiem, kuriem saskaņā ar Ieguldītāju aizsardzības likumu pienākas kompensācija. Izmaksas tiek noteiktas Ieguldītāju aizsardzības likumā paredzētās kompensācijas apmērā. Ja ieguldītājs ir saņēmis kompensāciju, viņš zaudē prasījuma tiesības attiecībā uz saņemto summu, un ieguldītāju aizsardzības sistēmas prasījumi pret ieguldījumu brokeru sabiedrību tiek pielīdzināti šīs grupas prasījumiem. Komisijas iesniegtais aprēķins kā kreditora prasība par ieguldītāju aizsardzības sistēmas veikto līdzekļu izmaksu kompensāciju apmērā apmierināms prioritārā kārtībā pirms citiem nenodrošināto kreditoru prasījumiem;

* + - 1. pēc šā panta pirmās daļas 1.punktā noteikto izmaksu segšanas pilnībā - izmaksas fiziskajām personām un maziem un vidējiem komersantiem, virs kompensācijā izmaksātās summas.

(2) Pēc šā panta pirmajā daļā noteikto izmaksu un kreditoru prasījumu segšanas pilnībā, pārējie nenodrošināto kreditoru prasījumi tiek segti Maksātnespējas likumā noteiktajā kreditoru prasījumu segšanas kārtībā."

1. Papildināt informatīvo atsauci uz Eiropas Savienības direktīvām ar 31.punktu šādā redakcijā:

"31) Eiropas Parlamenta un Padomes 2014.gada 15.maija direktīvas [2014/59/ES](http://eur-lex.europa.eu/LexUriServ/LexUriServ.do?uri=CELEX:32013L0036:LV:HTML), ar ko izveido kredītiestāžu un ieguldījumu brokeru sabiedrību atveseļošanas un noregulējuma režīmu un groza Padomes Direktīvu 82/891/EEK un Eiropas Parlamenta un Padomes Direktīvas 2001/24/EK, 2002/47/EK, 2004/25/EK, 2005/56/EK, 2007/36/EK, 2011/35/ES, 2012/30/ES un 2013/36/ES, un Eiropas Parlamenta un Padomes Regulas (ES) Nr. 1093/2010 un (ES) Nr. 648/2012."

 Likums stājas spēkā 2015.gada 1.janvārī.

|  |  |
| --- | --- |
| Finanšu ministrs |  J.Reirs |
| Vīza:Valsts sekretāres p.i. | I.Braunfelde |
|   |  |

|  |  |
| --- | --- |
|  |  |

11.12.2014. 12:35

459

L. Guļkeviča, 67774875

Linda.Gulkevica@fktk.lv